钦定古今图书集成/明伦汇编/氏族典/第057卷 > 徐知谔
## 钦定古今图书集成/明伦汇编/氏族典/第057卷 > 徐知谔

按《十国春秋》：南唐徐知谔，义祖第六子。吴时起家太
子中舍，累迁刺史、节度使，代兄知询为金陵尹。烈祖
受禅，封饶王，已又进封梁王，镇润州，兼中书令。好奇
宝怪物，所蓄不可计。一日游蒜山，除地为场，联虎皮
为大幄，号“虎帐”，与宾寮会饮其中。忽暴风至，裂帐尽
碎如飞蝶，知谔惧而归，属疾数日卒，谥曰“怀。”